pythainlp/thai-wiki-dataset-v4 huggingface dataset:
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดมุกดาหาร หลังจากแยกตัวออกจากจังหวัดนครพนม เมื่อ พ.ศ. 2525 โดยการแยกตัวของจังหวัดมุกดาหาร เกิดขึ้นในจังหวะเดียวกันกับการปรับจำนวนเก้าอี้ในเขตเลือกตั้ง ทำให้จำนวนสมาชิกสภาผู้แทนราษฎรจังหวัดมุกดาหารจึงลดลงเหลือ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
วันนวัตกรรมแห่งชาติ

วันนวัตกรรมแห่งชาติ เป็นวันสำคัญที่รัฐบาลไทยกำหนดไว้ตรงกับวันที่ 5 ตุลาคมของทุกปีเพื่อระลึกถึงพระอัจฉริยภาพด้านนวัตกรรมในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติ.
พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ ตำบลกะลุวอเหนือ อำเภอเมืองนราธิวาส จังหวัดนราธิวาส เป็นประจำทุกปี และเสด็จพระราชดำเนินเยี่ยมราษฎรในพื้นที่เป็นนิจ ปรากฏครั้งแรกเมื่อวันที่ 5 ตุลาคม พ.ศ. 2522 ได้เสด็จพระราชดำเนินเยี่ยมราษฎรใรพื้นที่และทรงทราบถึงปัญหาเรื่องที่ดินทำกิน ต่อมาสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) มีมติให้จัดตั้งศูนย์ศึกษาการพัฒนาพิกุลทอง อันเนื่องมาจากพระราชดำริเมื่อวันที่ 6 มกราคม พ.ศ. 2525
เมื่อวันที่ 24 สิงหาคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระราชดำรัสเกี่ยวกับการพัฒนาดินในจังหวัดนราธิวาสด้วยการแกล้งดิน แก่พระเจ้าวรวงศ์เธอ พระองค์เจ้าจักรพันธ์เพ็ญศิริ องคมนตรี สุเมธ ตันติเวชกุล เลขาธิการ กปร. ชิต นิลพานิช ผู้ว่าราชการจังหวัดนราธิวาส เล็ก จินดาสงวน ผู้ช่วยอธิบดีกรมชลประทาน นายอำเภอท้องที่ และข้าราชการที่เกี่ยวข้องในจังหวัดนราธิวาส จากนั้นในวันที่ 5 ตุลาคม พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทอดพระเนตรการดำเนินโครงการของศูนย์พิกุลทองอันเนื่องมาจากพระราชดำริ มีพระราชดำรัสถึงนวัตกรรมโครงการแกล้งดินให้นำไปศึกษาค้นคว้าเพื่อปรับปรุงดินเปรี้ยวให้ใช้ประโยชน์ทางการเกษตรต่อไป
คณะรัฐมนตรีได้มีมติเมื่อวันที่ 20 มิถุนายน พ.ศ. 2549 เห็นชอบตามที่กระทรวงวิทยาศาสตร์และเทคโนโลยีในขณะนั้น ให้ดำเนินโครงการเทิดพระเกียรติเนื่องในพระราชพิธีฉลองสิริราชสมบัติครบ 60 ปี พ.ศ. 2549 โดยถวายพระราชสมัญญา "พระบิดาแห่งนวัตกรรมไทย" และกำหนดให้วันที่ 5 ตุลาคมของทุกปีเป็นวันนวัตกรรมแห่งชาติ
กิจกรรม.
รางวัลนวัตกรรมแห่งชาติ.
สำนักงานนวัตกรรมแห่งชาติ (องค์การมหาชน) จัดประกวดชิงรางวัลนวัตกรรมแห่งชาติเป็นประจำทุกปี ตั้งแต่ปี 2548 เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเนื่องในวันนวัตกรรมแห่งชาติ โดยผู้ได้รับรางวัลชนะเลิศในแต่ละรายการได้จะรับพระบรมรูปและสิทธิประโยชน์จากสำนักงาน
หลุยส์ บราวน์

หลุยส์ จอย บราวน์ (เกิด 25 กรกฎาคม พ.ศ. 2521) เป็นหญิงชาวอังกฤษซึ่งเป็นมนุษย์คนแรกที่เกิดจากการทดลองการปฏิสนธินอกร่างกาย การเกิดของเธอซึ่งปฏิบัติตามขั้นตอนที่ริเริ่มในอังกฤษได้รับการยกว่าเป็นหนึ่งใน "ความก้าวหน้าทางการแพทย์ที่น่าทึ่งที่สุดในศตวรรษที่ 20"
การเกิดและชีวิตช่วงต้น.
หลุยส์ จอย บราวน์เกิดที่#เปลี่ยนทาง ในแลงคาเชอร์ โดยการผ่าท้องทำคลอดตามที่วางแผนโดย#เปลี่ยนทาง #เปลี่ยนทาง มีน้ำหนักแรกคลอด 5 ปอนด์ 12 ออนซ์ (2.608 กก.) พ่อแม่ของเธอ เลสลีย์และจอห์น บราวน์ พยายามตั้งครรภ์ตามธรรมชาติมาเป็นเวลาเก้าปี แต่เลสลีย์พบว่ามีภาวะแทรกซ้อนจาก#เปลี่ยนทาง 
เมื่อวันที่ 10 พฤศจิกายน พ.ศ. 2520 เลสลีย์ บราวน์ได้เข้ารับการรักษาด้วยวิธีที่ต่อมารู้จักกันในชื่อการปฏิสนธินอกร่างกาย ที่พัฒนาโดย#เปลี่ยนทาง , #เปลี่ยนทาง และ#เปลี่ยนทาง เพอร์ดีเป็นคนแรกที่เห็นเซลล์ตัวอ่อนของบราวน์แบ่งตัว เอ็ดเวิร์ดส์ซึ่งเป็นเพียงคนเดียวที่ยังมีชีวิตอยู่เข้ารับรางวัลโนเบลสาขาการแพทย์ใน พ.ศ. 2553 จากผลงานนี้ ในเดือนมีนาคม พ.ศ. 2565 มีการติดตั้งแผ่นป้ายที่โรงพยาบาลรอแยลโอล์ดดัมเพื่อบันทึกความสำคัญของผลงานจากมูเรียล แฮร์ริส และฌอน เพอร์ดี แม้ว่าสื่อกล่าวถึงบราวน์ว่าเป็น "เด็กหลอดแก้ว" แต่ของเธอเกิดขึ้นในจานเพาะเชื้อ ส่วนนาตาลี บราวน์ น้องสาวของเธอเกิดจากการปฏิสนธินอกร่างกายเช่นกันในสี่ปีต่อมา เป็นคนที่ 40 ของโลกที่เกิดจากการปฏิสนธิด้วยวิธีนี้ ในเดือนพฤษภาคม พ.ศ. 2542 นาตาลีเป็นมนุษย์คนแรกที่เกิดจากการปฏิสนธินอกร่างกายที่ให้กำเนิดบุตรของตนตามธรรมชาติ
การงานและชีวิตครอบครัว.
เมื่อ พ.ศ. 2547 บราวน์แต่งงานกับเวสลีย์ มัลลินเดอร์ พนักงานเฝ้าประตูไนท์คลับ โดยเอ็ดเวิร์ดเข้าร่วมงานแต่งงานของพวกเขา ลูกชายคนแรกของพวกเขาเกิดจากการตั้งครรภ์ตามธรรมชาติเมื่อวันที่ 20 ธันวาคม พ.ศ. 2549
พ่อของบราวน์เสียชีวิตเมื่อ พ.ศ. 2549 ส่วนแม่ของเธอเสียชีวิตเมื่อวันที่ 6 มิถุนายน พ.ศ. 2555 ที่#เปลี่ยนทาง ในวัย 64 ปี จากภาวะแทรกซ้อนจากการติดเชื้อในถุงน้ำดี
ประเด็นด้านจริยธรรมและศาสนา.
แม้ว่าครอบครัวบราวน์จะทราบว่ากระบวนการดังกล่าวยังเป็นการทดลอง แต่แพทย์ไม่ได้แจ้งว่ายังไม่มีทารกที่เกิดจากกระบวนการนี้ เรื่องนี้ทำให้เกิดคำถามเกี่ยวกับกระบวนการขอความยินยอม
ในปี พ.ศ. 2521 เมื่อมีผู้ถามถึงปฏิกิริยาต่อการเกิดของบราวน์ พระคาดินัลคาร์ดินัลอัลบิโน ลูเชียนี อัครบิดรแห่งเวนิส (ต่อมาได้รับการแต่งตั้งเป็นสมเด็จพระสันตะปาปายอห์น ปอลที่ 1) แสดงความกังวลเกี่ยวกับความเป็นไปได้ที่การผสมเทียมอาจทำให้ผู้หญิงถูกใช้เป็น "โรงงานผลิตเด็ก" แต่ปฏิเสธที่จะประณามพ่อแม่ของเด็ก โดยระบุว่าพวกเขาเพียงแค่ต้องการมีบุตรเท่านั้น
อัตราส่วนสัญญาณต่อสัญญาณรบกวน

อัตราส่วนสัญญาณต่อสัญญาณรบกวน (signal-to-noise ratio หรือ signal-noise ratio) คือค่าที่ใช้ในทฤษฎีสารสนเทศ วิศวกรรมอิเล็กทรอนิกส์ เป็นอัตราส่วนของสัญญาณต่อสัญญาณรบกวน
อัตราส่วนสัญญาณต่อสัญญาณรบกวนมักเขียนด้วยตัวย่อเป็น SNR หรือไม่ก็ S/N
ยิ่งอัตราส่วนสัญญาณต่อสัญญาณรบกวนสูงเท่าใด อิทธิพลของสัญญาณรบกวนต่อการส่งสัญญาณก็จะยิ่งน้อยลงเท่านั้น ในทางกลับกัน ถ้ายิ่งค่าต่ำลง อิทธิพลของสัญญาณรบกวนก็จะยิ่งมากขึ้นเท่านั้น ดังนั้นโดยทั่วไปแล้วค่านี้ยิ่งสูงก็ยิ่งหมายความว่าสัญญาณมีความชัดเจน ดีกว่า
คำนิยาม.
อัตราส่วนสัญญาณต่อสัญญาณรบกวนคำนวณได้จากความแปรปรวนของสัญญาณหารด้วยความแปรปรวนของสัญญาณรบกวน
คำจำกัดความของสัญญาณและสัญญาณรบกวนขึ้นอยู่กับสิ่งที่กำลังพิจารณา สัญญาณรบกวนไม่จำเป็นต้องมาจากกระบวนการเฟ้นสุ่มเสมอไป
เมื่อพิจารณาความแปรปรวนของสัญญาณจริง "S" และสัญญาณรบกวน "N อาจ"แสดงออกมาเป็นสูตรได้ดังนี้
 <math> S / N = \frac{ P_\mathrm S }{ P_\mathrm N } = \left (\frac{ A_\mathrm S }{ A_\mathrm N } \right)^2, </math>
 "P"S = กำลังสัญญาณ
 "P"N = กำลังสัญญาณรบกวน
 "AS" = ค่ายังผลของความดันสัญญาณ
 "A" N = ค่ายังผลของความดันสัญญาณรบกวน
ในทางวิศวกรรมไฟฟ้า ความแปรปรวนคือกำลังไฟฟ้าของส่วนประกอบไฟฟ้ากระแสสลับ ดังนั้นจึงมักแสดงด้วยอักษร "P" พิจารณาเฉพาะส่วนประกอบไฟฟ้ากระแสสลับโดยไม่รวมส่วนประกอบไฟฟ้ากระแสตรงซึ่งสอดคล้องกับค่าเฉลี่ย "A" คือ ค่ายังผล (ค่าเฉลี่ยกำลังสอง) ของส่วนเบี่ยงเบน ซึ่งในทางวิศวกรรมไฟฟ้าคือส่วนประกอบของ กระแสไฟฟ้า หรือ แรงดันไฟฟ้า ของไฟฟ้ากระแสสลับ
ไม่ว่าสนามหรือปริมาณทางกายภาพจะเป็นอย่างไร ก็มักจะเรียกว่า "กำลัง" และแสดงด้วยอักษร "P" แต่ในความเป็นจริงแล้ว ไม่จำเป็นต้องเป็นค่าพลังงาน ตัวอย่างเช่น ความสว่าง ในวิดีโอ หรือ ในการวัดปริมาณทางกายภาพทั้งหลาย ได้แก่ ความยาว และ มวล
ประสิทธิภาพในการสื่อสาร.
หากสัญญาณมีการแจกแจงปรกติ ความจุช่องสัญญาณของเส้นทางการส่งสัญญาณจะคำนวณได้จากทฤษฎีบทแชนนอน–ฮาร์ตลีย์
 <math> C \le B \log_2 \left(1+\frac{S}{N} \right) </math>
โดย "B" คือ ความกว้างแถบ จะเป็นเครื่องหมายเท่าเมื่อวิธีการสื่อสารเหมาะสมที่สุด
ยิ่งอัตราส่วนสัญญาณต่อสัญญาณรบกวนสูงเท่าไร ประสิทธิภาพการสื่อสารก็จะยิ่งดีขึ้นเท่านั้น โดยเฉพาะถ้าหาก <math>S \gg N</math> แล้วจะได้ว่า
 <math> C \le 0.332 [S / N]_\mathrm{dB} B </math>
และประสิทธิภาพในการสื่อสารจะเป็นสัดส่วนกับอัตราส่วนสัญญาณต่อสัญญาณรบกวนที่แสดงเป็นเดซิเบล
SNR

SNR เป็นตัวย่อ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กระบวนการเฟ้นสุ่ม

ในทฤษฎีความน่าจะเป็น กระบวนการเฟ้นสุ่ม (stochastic process) หรือ กระบวนการสุ่ม (random process) เป็นแบบจำลองทางคณิตศาสตร์ของตัวแปรสุ่ม ที่เปลี่ยนแปลงไปตามเงื่อนไขต่าง ๆ เช่น เวลา ใช้เป็นแบบจำลองความน่าจะเป็นในการอธิบายการเคลื่อนที่แบบสุ่มของอนุภาคเช่น การเคลื่อนที่แบบบราวน์ รวมถึงความผันผวนของราคาหุ้น อัตราแลกเปลี่ยนเงินตรา
ตัวอย่าง.
แบบจำลองทางคณิตศาสตร์ของการเคลื่อนที่แบบบราวน์คือ กระบวนการวีเนอร์ เป็นตัวอย่างทั่วไปของกระบวนการเฟ้นสุ่มที่รับค่าในปริภูมิแบบยุคลิดในเวลาต่อเนื่องกัน นอกจากกระบวนการของวีเนอร์แล้ว ยังมีกระบวนการสุ่มอื่น ๆ เช่น กระบวนการแบบบวก (กระบวนการเลวี), กระบวนการเกาส์, มาร์ทิงเกล, กระบวนการมาร์คอฟ, ลูกโซ่มาร์คอฟ และ กระบวนการคงที่ เป็นต้น
เพสโต้ (เพนกวิน)

เพสโต้ (ฟักออกมาเมื่อวันที่ 30 มกราคม 2024) เป็นลูกนกเพนกวินราชา ที่อาศัยอยู่ในซีไลฟ์ เมลเบิร์น อควาเรียมที่เมืองเมลเบิร์น ซึ่งได้รับความสนใจเป็นอย่างมากในเดือนกันยายน 2024 เนื่องจากมีขนาดตัวที่ใหญ่เป็นพิเศษในช่วงวัยทารก
ชีวิต.
เพสโต้ฟักออกมาเมื่อวันที่ 30 มกราคม 2024 ที่ซีไลฟ์ เมลเบิร์น อควาเรียม และมีน้ำหนัก เมื่อแรกเกิด พ่อแท้ ๆ ของเพสโต้มีชื่อว่าเบลค ซึ่งเป็นนกเพนกวินราชาอีกตัวที่อาศัยอยู่ในพิพิธภัณฑ์สัตว์น้ำ ถึงอย่างนั้นผู้ดูแลก็เลือกที่จะให้นกเพนกวินที่อายุน้อยกว่าสองตัว คือ แทงโก้และฮัดสัน เลี้ยงเพสโต้เป็นพ่อแม่บุญธรรม เพสโต้เป็นลูกนกเพนกวินราชาตัวแรกที่ฟักออกจากไข่ที่พิพิธภัณฑ์สัตว์น้ำนี้ตั้งแต่ปี 2022 เพสโต้ได้รับการจัดแสดงครั้งแรกที่พิพิธภัณฑ์สัตว์น้ำในเดือนเมษายน ค.ศ. 2024
เพสโต้ได้รับความสนใจอย่างล้นหลามออนไลน์ และกลายเป็นมีมบนติ๊กต็อกเนื่องจากขนาดตัวที่ใหญ่ของเขา แฟน ๆ มักจะเรียกเขาความเอ็นดูว่าเป็น "fatty (ต้าวอ้วน) " "absolute unit (เจ้าบึ้ก) " และ "linebacker" ขณะไปเยือนเมลเบิร์นเพื่อชมการแข่งขัน AFL Grand Final ปี 2024 นักร้องชาวอเมริกัน เคที เพร์รี กล่าวว่าเธออยากจะจูบเพสโต้ เธอได้เจอกับเจ้าเพนกวินในวันที่ 27 กันยายน แต่เธอก็ไม่ได้จูบมันเนื่องจากมาตรการด้านความปลอดภัยทางชีวภาพ
สัญญาณรบกวนแบบเกาส์

สัญญาณรบกวนแบบเกาส์ (Gaussian noise) เป็นสัญญาณรบกวนที่มีฟังก์ชันความหนาแน่นของความน่าจะเป็นเป็นการแจกแจงแบบเกาส์
ให้ <math>z</math> เป็นตัวแปรสุ่มที่มีการแจกแจงเป็นแบบเกาส์ ฟังก์ชันความหนาแน่นของความน่าจะเป็น <math>p</math> จะเป็น
 <math>p_{\mathrm{G}}(z) = \frac{1}{\sigma\sqrt{2\pi}} \exp \left(-\frac{(z-\mu)^2}{2\sigma^2} \right)</math>
ในที่นี้ <math>\mu</math> คือค่าเฉลี่ย <math>\sigma</math> คือค่าเบี่ยงเบนมาตรฐาน 
มีกรณีพิเศษเรียกว่าสัญญาณรบกวนแบบเกาส์สีขาว (white Gaussian noise) ซึ่งเป็นกรณีที่ค่าของค่าผสมของเวลาใด ๆ มี การแจกแจงเหมือนกัน มี ความเป็นอิสระต่อกัน สัญญาณรบกวนแบบเกาส์สามารถถูกใช้เป็น สัญญาณรบกวนสีขาวเสริมเข้าไปเพื่อสร้างสัญญาณรบกวนแบบเกาส์สีขาวบวกเพิ่ม ซึ่งมีการใช้ในการทดสอบหรือการสร้างแบบจำลองช่องสัญญาณ
ในทางโทรคมนาคมและเครือข่ายคอมพิวเตอร์ เส้นทางการสื่อสารอาจได้รับผลกระทบจากสัญญาณรบกวนแบบเกาส์ในขอบเขตกว้าง ที่เกิดจากแหล่งกำเนิดธรรมชาติหลายชนิด เช่น การสั่นด้วยความร้อนของอะตอมในตัวนำ (หรือที่เรียกว่า สัญญาณรบกวนจอห์นสัน–นือควิสต์), สัญญาณรบกวนปะทุ, การแผ่รังสีของวัตถุดำจากวัตถุอื่น ๆ บนพื้นโลก รวมถึงจากวัตถุทางดาราศาสตร์อย่างดวงอาทิตย์
สัญญาณรบกวนแบบเกาส์ในภาพดิจิทัล.
แหล่งที่มาหลักของสัญญาณรบกวนแบบเกาส์ในภาพดิจิทัลเกิดขึ้นระหว่างการรับภาพ สาเหตุอาจเนื่องมาจาก แสงไม่เพียงพอ สัญญาณรบกวนของเซนเซอร์รูปภาพเนื่องจากอุณหภูมิสูง และสัญญาณรบกวนวงจรอิเล็กทรอนิกส์ระหว่างการส่งสัญญาณ
ในการประมวลผลภาพดิจิทัล สัญญาณรบกวนแบบเกาส์สามารถลดลงได้โดยใช้การกรองเชิงปริภูมิ เมื่อปรับภาพให้เรียบ ระบบจะจัดการกับความถี่สูงที่บดบังขอบหรือรายละเอียดของภาพในส่วนปลีกย่อย ซึ่งอาจส่งผลให้เกิดภาพเบลอซึ่งไม่พึงประสงค์ได้ เทคนิคการกรองเชิงปริภูมิแบบดั้งเดิมสำหรับ การลดสัญญาณรบกวน ได้แก่ การกรองด้วยค่าเฉลี่ย การกรองด้วยค่ามัธยฐาน และ การทำเบลอแบบเกาส์ เป็นต้น
รักซ่อนรส

รักซ่อนรส เป็นละครโทรทัศน์ไทยแนวสุขนาฏกรรมจินตนิยม ที่ถูกนำมาสร้างแล้วทั้งหมด 2 ครั้ง 
ครั้งแรกกำกับโดยธีระศักดิ์ พรหมเงิน นำแสดงโดยสันติ วีระบุญชัยและสาวิกา ไชยเดช ออกอากาศทุกวันศุกร์ – อาทิตย์ เวลา 20.25 น. ระหว่างวันที่ 26 กุมภาพันธ์ - 28 มีนาคม พ.ศ. 2553 
ครั้งที่สองกำกับโดยพลสิน แซ่หล่อ นำแสดงโดยชนะพล สัตยาและเสฏฐนันท์ ทองสมบุญ ออกอากาศทุกวันจันทร์ – พฤหัสบดี เวลา 18.00 น. ตั้งแต่วันที่ 4 กันยายน - 24 ตุลาคม พ.ศ. 2567
โมโน (มังงะ)

โมโน (mono, สะกดด้วยตัวพิมพ์เล็กทั้งหมด) เป็นมังงะสี่ช่องของญี่ปุ่นที่เขียนบทและวาดภาพประกอบโดย Afro เริ่มลงพิมพ์เป็นตอนในนิตยสาร"มังงะ ไทม์ คิราระ มิราเคิล!" ของสำนักพิมพ์โฮบุนชะในเดือนพฤษภาคม พ.ศ. 2560 และต่อมาได้ถูกย้ายไปลงพิมพ์ในนิตยสาร"มังงะ ไทม์ คิราระ คารัท" ในเดือนธันวาคม พ.ศ. 2560 ซีรีส์อนิเมะทางโทรทัศน์ที่ผลิตโดยสตูดิโอซองเน่ ออกอากาศตั้งแต่เดือนเมษายนจนถึงเดือนมิถุนายน พ.ศ. 2568
ให้เสียงโดย: 
ให้เสียงโดย: อาโออิ โคงะ
ให้เสียงโดย: ฮิการุ โทโนะ
ให้เสียงโดย: เรนะ อูเอดะ
ให้เสียงโดย: 
ให้เสียงโดย: ฮินะ โยมิยะ
สื่อ.
มังงะ.
"โมโน"เขียนและวาดภาพประกอบโดย Afro และได้เริ่มลงพิมพ์เป็นตอนในนิตยสาร"มังงะ ไทม์ คิราระ มิราเคิล!"ของโฮบุนชะ เมื่อวันที่ 16 พฤษภาคม พ.ศ. 2560 หลังจากที่ฉบับสุดท้ายของ"มังงะ ไทม์ คิราระ มิราเคิล!"ตีพิมพ์เมื่อวันที่ 16 ตุลาคม 2017 ซีรีส์ดังกล่าวก็ถูกย้ายไปตีพิมพ์ที่นิตยสาร"มังงะ ไทม์ คิราระ คารัท" เมื่อวันที่ 28 ธันวาคมในปีเดียวกันนั้น ตอนต่าง ๆ ในซีรีส์ได้รับการรวบรวมตีพิมพ์เป็นเล่ม (ทังโกบง) จำนวน 4 เล่ม ณ เดือนเมษายน พ.ศ. 2567
ตอนพิเศษที่เป็นการร่วมมือกับซีรีส์อื่นของ Afro "โลลิตั้งแคมป์" ได้รับการตีพิมพ์ในนิตยสาร"มังงะ ไทม์ คิราระ คารัท" ฉบับเดือนมีนาคม พ.ศ. 2564 เมื่อวันที่ 28 มกราคม พ.ศ. 2564
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 25 ตุลาคม พ.ศ. 2561</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 25 กุมภาพันธ์ พ.ศ. 2564</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 27 ตุลาคม พ.ศ. 2565</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 25 เมษายน พ.ศ. 2567</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 26 มิถุนายน พ.ศ. 2568</td><td></td></tr>
</table>
อนิเมะ.
ได้มีการประกาศสร้างเป็นซีรีส์อนิเมะทางโทรทัศน์เมื่อวันที่ 22 มีนาคม 2024 ซีรีส์เรื่องนี้ผลิตโดยอะนิเพล็กซ์ อนิเมชั่นทำโดยสตูดิโอซองเน่ และกำกับโดยเรียวตะ ไอเค โดยมีโยโกะ โยไนยามะเป็นผู้เขียนบท ทาคุยะ มิยาฮาระเป็นผู้ออกแบบตัวละคร และฮาจิเมะ เฮียกโคคุเป็นผู้แต่งเพลงประกอบ ออกอากาศตั้งแต่วันที่ 12 เมษายน จนถึงวันที่ 29 มิถุนายน พ.ศ. 2568 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดของเรื่องคือ Many Merry Memories! (メニメリ・メモリーズ！) ร้องโดยซีนิโฟโต-บุ (กลุ่มที่ประกอบด้วยฮารุนะ มิกาวะ, อาโออิ โคงะ และฮิการุ โทโนะเป็นตัวละครตามลำดับ) ส่วนเพลงปิดของเรื่องคือ "Weekend Roll" (ウィークエンドロール) ร้องโดย Halca พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia
โทชิกิ คูมาไง

โทชิกิ คูมาไง (; โรมาจิ: "Kumagai Toshiki", เกิด 18 กันยายน 2007) เป็นนักแสดงและนักพากย์ ชาวญี่ปุ่น เกิดที่จังหวัดโอกายามะ เป็นอดีตนักแสดงเด็ก สังกัดอาเวกซ์พิกเจอร์
พระยาลพะนรินทร์เรืองศักดิ์ (วงษ์ จารุจินดา)

มหาอำมาตย์ตรี พระยาลพะนรินทร์เรืองศักดิ์ (วงษ์ จารุจินดา) (20 กุมภาพันธ์ 2427 – 10 เมษายน 2474) เป็นขุนนางชาวสยาม เป็นอดีตอธิบดีผู้พิพากษาศาลพระราชอาญา อดีตผู้พิพากษาศาลจังหวัดน่าน อดีตผู้พิพากษาศาลจังหวัดสมุทรสาคร
พระยาลพะนรินทร์เรืองศักดิ์มีนามเดิมว่า วงษ์ จารุจินดา เกิดเมื่อวันที่ 20 กุมภาพันธ์ 2427 เป็นบุตรชายของเจ้าพระยาสุรบดินทรสุรินทรฦๅชัย (พร จารุจินดา) ที่เกิดแต่คุณหญิงบุญรอด สุรินทรฦๅชัย (สกุลเดิม วัชราภัย) มีพี่น้องร่วมมารดา 2 คนและต่างมารดาอีก 10 คน ด้านชีวิตครอบครัวสมรสกับ คุณหญิงเสริม ลพะนรินทร์เรืองศักดิ์ (สกุลเดิม โชติกเสถียร) บุตรสาวของพระยาพิพิธภัณฑ์วิจารณ์ (เจริญ โชติกเสถียร) แต่ไม่มีบุตร-ธิดา เป็นคู่เขยกับพลเอกหลวงสุรณรงค์ (ธงไชย โชติกเสถียร) อดีตสมุหราชองครักษ์และอดีตองคมนตรีในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องจากพลเอกหลวงสุรณรงค์สมรสกับคุณหญิงสุย บุตรสาวอีกคนหนึ่งของพระยาพิพิธภัณฑ์วิจารณ์
มหาอำมาตย์ตรี พระยาลพะนรินทร์เรืองศักดิ์ ถึงแก่กรรมด้วยโรคไข้รากสาดน้อย เมื่อวันที่ 10 เมษายน 2474 ขณะอายุได้ 47 ปี
นกกระตั้วไทรทัน

นกกระตั้วไทรทัน (ชื่อวิทยาศาสตร์: "Cacatua galerita triton") เป็นหนึ่งในสี่ชนิดย่อยของนกกระตั้วใหญ่หงอนเหลือง นกกระตั้วนี้ถูกบรรยายครั้งแรกโดยนักสัตววิทยาชาวดัตช์ คูนราด ยาคอบ เทมมินคก์ ในปี ค.ศ. 1849 ไม่มีข้อมูลยืนยันว่าทำไม เทมมินคก์ ถึงเลือกชื่อนี้ แต่มีการคาดการณ์ว่าอาจจะตั้งชื่อตามเรือรบ "ไทรทัน" ของดัตช์ซึ่งปฏิบัติการในบริเวณชายฝั่งของ นิวกินีดัตช์ ในศตวรรษที่ 19
ในแหล่งที่อยู่อาศัยตามธรรมชาติของมัน นกกระตั้วไทรทันถือเป็นศัตรูพืช
ลักษณะ.
นกกระตั้วไทรทันมีสีขาวและมีหงอนสีเหลืองขนาดใหญ่ที่สามารถยกขึ้นได้ มีความยาวประมาณ 45–55 เซนติเมตร และน้ำหนักประมาณ 550–600 กรัม สามารถมีอายุได้ถึง 40 ปี สายพันธุ์ย่อยนี้แตกต่างจากนกกระตั้วหงอนเหลืองที่พบในออสเตรเลีย โดยมีขนาดเล็กกว่า ขนหงอนกว้างกว่า และมีวงแหวนรอบดวงตาสีฟ้าอ่อนแทนที่จะเป็นสีขาว หัวและจะงอยปากของมันมีขนาดใหญ่เมื่อเทียบกับตัวเมื่อเปรียบเทียบกับนกกระตั้วหงอนเหลืองชนิดใหญ่ แม้ว่านกกระตั้วไทรทันจะมีขนาดและน้ำหนักมากกว่านกกระตั้วเอเลโอนอรา แต่ในทางปฏิบัติอาจจะแยกความแตกต่างระหว่างสองสายพันธุ์ย่อยนี้ได้ยาก
การกระจายพันธุ์.
นกกระตั้วไทรทันสามารถพบได้ทั่วพื้นที่ส่วนใหญ่ของเกาะนิวกินีและหมู่เกาะโดยรอบ รวมถึงหมู่เกาะเวสเทิร์น หมู่เกาะเดนเทรคาสโต และหมู่เกาะลูอิซิแอด นอกจากนี้ยังสามารถพบได้ในหมู่เกาะส่วนใหญ่ในพื้นที่ด้านตะวันตกของทะเลโซโลมอน ยกเว้นหมู่เกาะอารู
ถิ่นอาศัย.
นกกระตั้วไทรทันเป็นนกที่อาศัยอยู่บนต้นไม้เกือบทั้งหมด และมักไม่พบในกลุ่มที่มีจำนวนมากกว่า 6 ตัว พวกมันชอบป่าหนาทึบบนเนินเขา โดยทั่วไปมักพบในพื้นที่ความสูงระดับต่ำถึงปานกลาง แต่ก็สามารถพบได้ในป่าที่มีความสูงถึง 1850 เมตร (6070 ฟุต) เหนือระดับน้ำทะเล
อาหาร.
พวกมันกินเมล็ดพืช ผลไม้ และบางครั้งแมลง
การผสมพันธุ์.
ในช่วงฤดูผสมพันธุ์ซึ่งอยู่ระหว่างเดือนพฤษภาคมถึงกันยายน นกเหล่านี้มีพฤติกรรมก้าวร้าว ชอบอยู่ตัวเดียว และปกป้องอาณาเขต พวกมันทำรังในโพรงไม้เช่นเดียวกับนกกระตั้วชนิดอื่น ๆ โดยจะปูรังด้วยใบไม้และเถาวัลย์ และวางไข่ 2-3 ฟอง ซึ่งพ่อแม่ทั้งสองจะช่วยกันฟักไข่นานประมาณ 26 วัน
การเพาะเลี้ยง.
เช่นเดียวกับนกกระตั้วเอลีโอนอรา ประชากรของนกกระตั้วไทรทันในด้านการเพาะเลี้ยงได้รับการจัดตั้งขึ้นอย่างมั่นคงในยุโรปและสหรัฐอเมริกา โดยลูกนกที่เลี้ยงด้วยมือสามารถหาซื้อได้
ในวรรณกรรม.
นกกระตั้วไทรทัน ชื่อว่าเฟร็ด ปรากฏอย่างเด่นชัดในซีรีส์โทรทัศน์ของสหรัฐอเมริกาในช่วงปี ค.ศ. 1970 เรื่อง "Baretta" โดยเป็นสัตว์เลี้ยงของตัวละครหลัก ในความเป็นจริง นกกระตั้วสองตัวที่ชื่อ ลาลาห์ และ เวียร์ด แฮโรลด์ ถูกใช้ระหว่างการถ่ายทำ
ตาคลี เจเนซิส

ตาคลี เจเนซิส  เป็นภาพยนตร์ไทยแนวไซไฟ ผจญภัย เขียนบทและกำกับโดยชูเกียรติ ศักดิ์วีระกุล นำแสดงโดยพอลล่า เทเลอร์, ปีเตอร์ คอร์ป ไดเรนดัล, วนรัตน์ รัศมีรัตน์, ณัฐชา นีน่า เจสซิกา พาโดวัน ร่วมด้วย ทราย เจริญปุระ และ ภูธฤทธิ์ พรหมบันดาล. ภาพยนตร์เข้าฉายอย่างเป็นทางการวันที่ 12 กันยายน พ.ศ. 2567 ทั้งในโรงภาพยนตร์ระบบปกติและไอแมกซ์ มีบริษัทผู้สร้างคือค่ายเนรมิตรหนัง ฟิล์ม และวอร์เนอร์บราเธอส์เป็นผู้จัดจำหน่าย
งานสร้าง.
จุดเริ่มต้นของโครงการมาจากการที่ชูเกียรติได้ไปพบกับค่ายรามสูร อดีตสถานีตรวจจับสัญญาณที่กองทัพสหรัฐ จังหวัดอุดรธานี สร้างขึ้นเมื่อ พ.ศ. 2507 ซึ่งได้พบกับสถานีเรดาร์ร้างขนาดใหญ่ที่ใช้สำหรับติดต่อสื่อสารพร้อมด้วยเสาสัญญาณล้อมรอบมากถึง 48 ต้น และมีอุโมงค์ใต้ดินที่ยาว 300 เมตร ชูเกียรติและทีมสร้างจึงได้ค้นหาข้อมูลเกี่ยวกับสถานที่นี้เพิ่มเติม จนพบว่ามีสถานีเช่นนี้ 7 แห่งในโลก ส่วนที่มาของชื่อ ตาคลี มาจากอำเภอตาคลี จังหวัดนครสวรรค์ ซึ่งก็มีฐานทัพของกองทัพสหรัฐ ในช่วงสงครามเวียดนาม และมีเรื่องเล่าว่าเป็นฐานทัพที่อาจมีมนุษย์ต่างดาวอาศัยอยู่
"ตาคลี เจเนซิส" มีทุนสร้างประมาณ 60 ล้านบาท ภาพยนตร์ใช้เวลาพัฒนาบทอยู่ราวหนึ่งปี ถ่ายทำประมาณ 6 ถึง 8 เดือน
ทีมงานสร้างภาพเทคนิคพิเศษคือ แฟตแคตสตูดิโอส์ (Fatcat Studios) ที่เคยทำงานในภาพยนตร์เรื่อง "นาคี 2" (2561) และ "ขุนแผน ฟ้าฟื้น" (2562) นอกจากยังได้เอกสิทธิ์ ไทยรัตน์ นักวาดการ์ตูนที่เคยร่วมงานกับชูเกียรติมาแล้วใน "13 เกมสยอง" มารับหน้าที่ออกแบบสัตว์ประหลาด โดยมีแนวคิดที่ต้องการนำเสนอคือประวัติศาสตร์ท้องถิ่นและตํานานภาคอีสาน
การตอบรับ.
รายได้.
"ตาคลี เจเนซิส" เปิดตัวบนตารางบ็อกซ์ออฟฟิศของไทยที่อันดับ 3 กับรายได้ 4 วันแรก 2.95 ล้านบาท (หรือ 3.18 ล้านบาท จากการรวมยอดรอบฉายพิเศษในคืนวันพุธ)
คำวิจารณ์.
"มติชนสุดสัปดาห์" วิจารณ์ว่า แม้ "ตาคลี เจเนซิส" จะไม่ใช่หนังไทยระดับดีเลิศ ไม่ใช่ผลงานที่ยอดเยี่ยมที่สุดของชูเกียรติ และมีบาดแผล-จุดบกพร่องไม่ลงตัวอยู่พอสมควร ทว่า โดยพื้นฐานที่สุด ผลงานชิ้นนี้ของมะเดี่ยว ชูเกียรติ ก็ยังเป็น "เรื่องเล่า" ที่ดูสนุกและมีประเด็นชวนขบคิด-ถกเถียง ซ่อนแฝงไว้อยู่มากมาย
เจ้าชายคินาชิ โนะ คารุ

เจ้าชายคินาชิ โนะ คารุ  เป็นเจ้าชายญี่ปุ่น โดยเป็นพระราชโอรสในจักรพรรดิอิงเงียว
เจ้าชายคินาชิ โนะ คารุ เจ้าหญิงคารุ โนะ โออิรัตสึเมะ เจ้าชายอานาโฮะ (จักรพรรดิอังโก) และเจ้าชายโอฮัตสึเซะ วากาตาเกะ (จักรพรรดิยูเรียกุ) พระราชสมภพเป็นพระราชโอรสธิดาในจักรพรรดิอิงเงียวกับโอชิซากะ โนะ โอนากัตสึฮิเมะ เจ้าชายคินาชิ โนะ คารุเป็นพระราชโอรสองค์แรกในพระราชบิดาของพระองค์
เจ้าชายคินาชิ โนะ คารุได้รับเลือกเป็นมกุฎราชกุมาร แต่ถูกกล่าวหาว่ามีความสัมพันธ์ระหว่างพี่น้องกับเจ้าหญิงคารุ โนะ โออิรัตสึเมะ
หลังพระราชบิดาสวรรคต อานาโฮะสู้รบกับคินาชิ โนะ คารุ โดยอานาโฮะเอาชนะพระองค์ได้ แล้วขึ้นครองราชย์เป็นจักรพรรดิอังโกะ 
"โคจิกิ"รายงานว่าคินาชิถูกส่งไปเนรเทศที่แคว้นอิโยะ จากนั้นจึงทำการอัตวินิบาตกรรม ส่วน"นิฮงโชกิ"รายงานว่า คารุ โนะ โออิรัตสึเมะถูกส่งไปเนรเทศที่แคว้นอิโยะในรัชสมัยของพระราชบิดาของพระนางเนื่องด้วยความสัมพันธ์ระหว่างพี่น้อง และเจ้าชายคินาชิ โนะ คารุทรงทำการอัตวินิบาตกรรมในช่วงที่ทำสงครามกับอานาโฮะ
19 แล็บ

19 แล็บ  เป็นรายการเรียลลิตีโชว์ประกวดร้องเพลงที่ใช้ระเบียบวิธีแบบวิทยาศาสตร์ในรูปแบบการทดลองปฏิกิริยาเคมีเป็นรูปแบบหลัก โดยให้ผู้เข้าแข่งขันทำการแสดงแบบปกปิดตัวตน เพื่อหาศิลปินมาลงนามสัญญาผลิตผลงานในค่ายเพลง 19 ในเครือบริษัท จีเอ็มเอ็ม มิวสิค จำกัด (มหาชน) ออกอากาศทุกวันพุธ เวลา 22:30–23:30 น. ทางช่องวัน 31 เริ่มออกอากาศครั้งแรกเมื่อวันที่ 3 กรกฎาคม พ.ศ. 2567 และรีรันในวันศุกร์ของสัปดาห์ถัดมา เวลา 23:30–00:30 น. ทางช่องจีเอ็มเอ็ม 25 ตั้งแต่วันศุกร์ที่ 12 กรกฎาคม พ.ศ. 2567
รูปแบบรายการ.
รายการ 19 แล็บ แบ่งรอบการแข่งขัน (ในรายการเรียกว่า "การทดลอง") ออกเป็นทั้งหมด 4 การทดลอง ดังนี้
Process 1: Prototype Screening (ตอนที่ 1-4).
การทดลองกระบวนการแรก ผู้เข้าแข่งขันที่ผ่านการคัดเลือกทั้งหมด 91 คน ซึ่งจะใส่ชุดสีดำรูปแบบเดียวกันทั้งหมด จะต้องนำเพลงที่เลือกไว้มาขับร้องและเรียบเรียงใหม่ให้กรรมการทั้งหมด 91 คนซึ่งใช่ชุดสีขาวรูปแบบเดียวกันทั้งหมดเช่นกันพิจารณาและตัดสิน ในรอบนี้จะมีผู้เข้าแข่งขันที่จะผ่านเข้ารอบต่อไปทั้งหมด 19 คน โดยทำการแสดงทีละคน เรียงจากหมายเลขมากลงไปยังหมายเลขน้อย
ทั้งนี้ ปฏิกิริยาการทดลอง หมายถึง ผลการคัดเลือก โดยปฏิกิริยาบวกจะผ่านเข้ารอบ และปฏิกิริยาลบจะตกรอบและต้องถอดหน้ากากออก แต่หากได้ผู้เข้าแข่งขันครบจำนวนแต่ยังไม่จบกระบวนการ กรรมการจะต้องตัดสินใจว่าจะเลือกผู้เข้าแข่งขันที่ปฏิกิริยาบวกเข้าไปแทนที่ผู้เข้าแข่งขันที่มีปฏิกิริยาบวกคนใดหรือไม่ หากแทนได้ ปฏิกิริยาบวกของผู้เข้าแข่งขันที่ถูกแทนจะเปลี่ยนเป็นลบในทันที แต่หากแทนไม่ได้ ปฏิกิริยาก็จะเปลี่ยนเป็นลบเช่นกัน
Process 2: Chemical Compound (ตอนที่ 5-7).
การทดลองกระบวนการที่สอง ทีมงานได้สุ่มหยิบหมายเลขของผู้เข้าแข่งขันทั้งหมด 5 หมายเลข ให้เข้าไปรอในห้อง เป็นกลุ่ม A B C D E ตามลำดับ และผู้เข้าแข่งขันที่เหลือต้องเลือกว่าจะรวมตัวเข้ากับกลุ่มใด โดยจะนับเวลาถอยหลังจาก 91 ถึง 19 หากเกินเวลาและยังไม่มีกลุ่มจะถือว่าสละสิทธิ์ในการทำการทดลองหรือแข่งขัน ซึ่งปรากฏว่าไม่มีผู้ที่สละสิทธิ์เลย
หลังจากจับกลุ่มแล้ว ทั้ง 5 กลุ่มจะเข้าไปรับโจทย์เพลงจากศิลปิน หลังจากนั้นจะต้องนำเพลงโจทย์ที่ได้จากศิลปินดังกล่าวมาขับร้องและเรียบเรียงใหม่ โดยมีเวลาทั้งหมด 4 ชั่วโมง
หลังจากการทดลองเสร็จสิ้น รายการได้แจ้งว่าปฏิกิริยาทั้งหมดไม่แปรผันตามคะแนนรายบุคคล และคะแนนรายบุคคลไม่มีผลต่อการเข้ารอบของผู้เข้าแข่งขัน ดังนั้นผู้เข้าแข่งขันทั้ง 19 คนจะผ่านเข้าสู่การทดลองในกระบวนการที่ 3 ทุกคน อย่างไรก็ตาม กลุ่มที่ได้รับปฏิกิริยาบวกมากที่สุด คือกลุ่ม C ได้รับรางวัลเป็นการพักผ่อนกลางทะเลบนเรือส่วนตัว
Process 3: Test Sample Single (ตอนที่ 8-12).
การทดลองกระบวนการที่สาม ผู้เข้าแข่งขันทั้ง 19 คนจะต้องนำเพลงที่ตนแต่งขึ้นเองมาแสดงให้กรรมการทั้งหมด 19 คนพิจารณาและตัดสิน โดยจะมีผู้เข้าแข่งขันที่จะผ่านเข้ารอบต่อไปทั้งหมด 5 คน ตามจำนวนที่ค่าย 19 ต้องการ ซึ่งจะได้เซ็นสัญญาเป็นศิลปินในสังกัดค่ายเพลง 19 อย่างเป็นทางการต่อไป
Final Process (ตอนที่ 13).
การทดลองกระบวนการสุดท้าย ผู้เข้าแข่งขัน 5 คนสุดท้ายจะต้องถอดหน้ากากเพื่อเปิดเผยตัวตนและทำการแสดงของตนต่อหน้าผู้ชมจริง โดยมีการถ่ายทำเมื่อวันที่ 21 กันยายน พ.ศ. 2567 ที่เอ็มจีไอ ฮอลล์ ศูนย์การค้าบราโว บีเคเค
โดยผู้ชนะในกระบวนการสุดท้าย คือ 16 - กอกี้ กวิสรา ได้รับเงินทุนในการทำอัลบั้มเต็มของตนเพื่อเผยแพร่ในปี พ.ศ. 2568 รวมมูลค่ามากกว่า 10,000,000 บาท
หลังจบการแข่งขัน.
มีการประกาศหลังจากจบการทดลองกระบวนการสุดท้ายว่า มีผู้เข้าแข่งขันจากรายการอีก 5 คนที่ได้รับการติดต่อให้เซ็นสัญญาเป็นศิลปินเพิ่มเติมในปี พ.ศ. 2568 ดังนี้
เนรมิตรหนัง ฟิล์ม

บริษัท เนรมิตรหนัง ฟิล์ม จำกัด เป็นบริษัทผลิตภาพยนตร์ไทย จัดจำหน่ายภาพยนตร์ โรงภาพยนตร์ และโรงมหรสพอื่นประกอบธุรกิจผลิต รับจ้างผลิต รายการวิทยุ โทรทัศน์ รวมถึงงานด้านบันเทิง ก่อตั้งเมื่อ พ.ศ. 2564 ด้วยทุนจดทะเบียน 15 ล้านบาท มีกนกวรรณ วัชระ เป็น ประธานเจ้าหน้าที่บริหาร 
ผลงานภาพยนตร์เรื่องแรกคือ "4 KINGS อาชีวะ ยุค 90" ออกฉายวันที่ 9 ธันวาคม พ.ศ. 2564 โดยทำรายได้ 170 ล้านบาท จากนั้นบริษัท ไททัน แคปปิตอล กรุ๊ป โฮลดิ้งส์ จํากัด ได้เข้าซื้อกิจการ บริษัท เนรมิตรหนัง ฟิล์ม จำกัด โดยบริษัทฯ ได้เพิ่มทุนจดทะเบียนอีก 100 ล้านบาท (ชำระเต็ม) ให้กับเนรมิตรหนัง ฟิล์ม รวมเป็น 115 ล้านบาท 
เนรมิตรหนัง ฟิล์ม ผลิตภาพยนตร์หลากหลายแนวเช่น แนวไซไฟผจญภัย, ผี-สยองขวัญ, โรแมนติก-คอเมดี, แนววาย ฯลฯ
พ.ศ. 2567 เนรมิตรหนัง ฟิล์ม ได้ร่วมงานกับวอร์เนอร์บราเธอส์เป็นผู้จัดจำหน่ายหนังเรื่อง "ตาคลี เจเนซิส" เพื่อออกฉายต่างประเทศ
ลิปโปเซ็นเตอร์ (ฮ่องกง)

ลิปโปเซ็นเตอร์  หรือชื่อเดิม บอนด์เซ็นเตอร์  เป็นตึกระฟ้าคู่ในฮ่องกง ก่อสร้างแล้วเสร็จในปี 1988 ตั้งอยู่ที่เลขที่ 89 ควีนส์เวย์ในย่านแอ็ดมิรัลตีบนเกาะฮ่องกง ใกล้กับสถานีแอ็ดมิรัลตี อาคาร I มีความสูง 46 ชั้น และอาคาร II มีความสูง 42 ชั้น ลิปโปเซ็นเตอร์ถือเป็นการพัฒนาสำคัญในใจกลางของย่านแอ็ดมิรัลตีบนพื้นที่ขนาด 1.3 ล้านตารางฟุต ประกอบด้วยอาคารสำนักงานสองอาคารและพื้นที่ค้าขายในชั้นล่าง
อาคารมีแปลนเป็นรูปแปดเหลี่ยม ด้านนอกคลุมด้วยกระจกสะท้อนแสงสีน้ำเงินเข้มแบบกำแพงผ้าม่าน เป็นผลงานออกแบบโดยสถาปนิกชาวอเมริกัน พอล รูดอล์ฟ ซึ่งในเวลานั้นทำงานเป็นที่ปรึกษาให้กับ Wong & Ouyang
ประวัติ.
หลังอาคารสร้างเสร็จในปี 1987 ซาวิลส์อินเวสต์เมินต์แมเนจเมินต์เข้ามาเป็นผู้บริหารอาคาร หลังจากปี 1988 เป็นต้นมา เจ้าของอาคารที่เข้ามาบริหารล้วนแล้วแต่ประสบปัญหาทางการเงินกันทุกราย บริษัทเครือญาติของตระกูล กวี่ หลง เต็ก จากสิงคโปร์ ขายหุ้นส่วนส่วนใหญ่ของอาคารขณะยังก่อสร้างอยู่ให้กับแอลัน บอนด์ ผู้ที่ในสี่ปี่ต่อมาถูกประกาศเป็นบุคคลล้มละลาย พร้อม ๆ กับบริษัทบอนด์คอร์เปอเรชั่นขแงเขา หลังบริษัทที่เข้ามาบริหารล้วนประสบปัญหาทางการเงิน ท้ายที่สุดอาคารตกเป็นของแพเรกรีนอินเวสเมินต์ ซึ่งต่อมาก็ล้มละลายเช่นกัน จนกระทั่งเป็นของลิปโปกรุ๊ป จากอินโดนีเซีย ซึ่งเป็นเจ้าของเดี่ยวที่ถือหุ้นมากที่สุด ที่ปรึกษาด้านฮวงจุ้ยในฮ่องกงเสนอว่าอาคารมีฮวงจุ้ยไม่ดีเนื่องมาจากลักษณะของกำแพงกระจกที่ยื่นออกมาเป็นรูปตัวอักษร C (คนท้องถิ่นมักเรียกว่าเป็นโคอาลาเกาะต้นไม้) กระนั้นก็ตาม ที่ปรึกษาด้านฮวงจุ้ยของแพเรกรีนระบุว่าอาคารไม่ได้มีปัญหาฮวงจุ้ย
อิจิโนเบะ โนะ โอชิวะ

อิจิโนเบะ โนะ โอชิวะ (กลางคริสต์ศตวรรษที่ 5 - ค.ศ. 456) เป็นพระราชโอรสองค์โตในจักรพรรดิริจู และเป็นพระราชบิดาในเจ้าชายโวเกะ (袁祁王) และเจ้าชายโอเกะ (億計) ทั้งสองภายหลังรู้จักกันในพระนามจักรพรรดิเค็นโซ และจักรพรรดินิงเก็ง พระองค์มีพระมเหสีนามวาเอะ-ฮิเมะ 
แม้ว่าไม่สามารถกำหนดวันที่แน่นอนให้กับช่วงชีวิตหรือรัชสมัยของช่วงเวลานี้ได้ แต่รัชสมัยของจักรพรรดิอังโกถือว่าอยู่ในช่วง ค.ศ. 456 ถึง 479 และโอชิวะสิ้นพระชนม์ในรัชสมัยของอังโก
ประวัติตามธรรมเนียม.
"นิฮงโชกิ"บันทึกไว้ว่า โอชิวะถูกปลงพระชนม์ในอุบัติเหตุจากการล่าสัตว์โดยจักรพรรดิยูเรียกุ จักรพรรดิเซเนทรงรับเลี้ยงพระโอรสของพะรองค์เป็นทายาทผู้สืบทอด ทั้งสองมีพระนามว่า เจ้าชายโวเกะและเจ้าชายโอเกะ
ธอร์คิลด์ โฟก์เด

ธอร์คิลด์ โฟก์เด (18 กรกฎาคม ค.ศ. 1965 –) เป็นเจ้าหน้าที่ตำรวจชาวเดนมาร์กและปัจจุบันเป็นผู้บัญชาการกองกำลังตำรวจแห่งชาติเดนมาร์ก เขาได้รับตำแหน่งผู้บัญชาการตำรวจแห่งชาติเมื่อวันที่ 1 มีนาคม ค.ศ. 2020 แทนที่เยนส์ เฮนริก ฮอยปีแยร์
ชีวิตช่วงต้น.
โฟก์เดสำเร็จการศึกษานิติศาสตรมหาบัณฑิตจากมหาวิทยาลัยออร์ฮูสตั้งแต่ ค.ศ. 1991 เขาเป็นอดีตเสมียนกระทรวงยุติธรรมและสำนักนายกรัฐมนตรี นอกจากนี้ เขายังทำหน้าที่เป็นตุลาการในศาลรอสกิลด์ตั้งแต่ ค.ศ. 1993 ถึง ค.ศ. 1994
อาชีพตำรวจ.
ใน ค.ศ. 2009 โฟก์เดได้รับการว่าจ้างให้เป็นโพลิทิดิเรเทอร์ในกองกำลังตำรวจซีแลนด์เหนือ และต่อมาในปี ค.ศ. 2012 ในตำแหน่งโพลิทิดิเรเทอร์ของริจสโปลีเทียท์ ครั้นตั้งแต่ ค.ศ. 2013 ถึง 2017 เขาดำรงตำแหน่งโพลิทิดิเรเทอร์ของกองกำลังตำรวจโคเปนเฮเกน
ซึ่งในเดือนเมษายน ค.ศ. 2017 เขาได้รับตำแหน่งผู้บริหารกรมราชทัณฑ์และคุมประพฤติของเดนมาร์ก
เมื่อวันที่ 24 สิงหาคม ค.ศ. 2022 โฟก์เดได้รับการปลดจากราชการหลังการสังหารมิงค์ในประเทศเดนมาร์ก ค.ศ. 2020 และถูกเรียกตัวไปสอบสวนอย่างเป็นทางการรวมถึงพิจารณาวินัย อย่างไรก็ตาม เขาได้รับการแต่งตั้งให้เป็นผู้บัญชาการตำรวจแห่งชาติอีกครั้งเมื่อวันที่ 10 กุมภาพันธ์ หลังจากการสอบสวนเบื้องต้นเสร็จสิ้นอย่างเป็นทางการแล้ว และสรุปว่าเขาไม่ได้กระทำความผิดใด ๆ
ค่ายตากสิน

ค่ายตากสิน  เป็นค่ายทหารที่ตั้งของหน่วยนาวิกโยธิน กองทัพเรือไทย ตั้งอยู่ในตำบลวัดใหม่ อำเภอเมืองจันทบุรี จังหวัดจันทบุรี 
ประวัติ.
ค่ายตากสิน แต่เดิมในปี พ.ศ. 2310 พื้นที่ดังกล่าวเป็นที่ตั้งในการตั้งค่ายของสมเด็จพระเจ้าตากสินมหาราชหลังจากเข้าตีเมืองจันทบุรี และตั้งค่ายในการเตรียมกำลังเพื่อกอบกู้ชาติจากพม่าครั้งตอนเสียกรุงศรีอยุธยาในปี พ.ศ. 2310
จากนั้นใน ร.ศ. 112 หรือ พ.ศ. 2436 ประเทศฝรั่งเศสได้ใช้กำลังในการให้ประเทศไทยยกดินแดนฝั่งซ้ายของแม่น้ำโขงในลาวและเขมรส่วนนอก ซึ่งในอดีตเป็นประเทศราชของไทยให้กับประเทศฝรั่งเศส โดยระหว่างกระบวนการต่าง ๆ ทางสนธิสัญญา ฝรั่งเศสได้เข้ามายึดเมืองจันทบุรีของไทยไว้เป็นประกันจนถึงปี พ.ศ. 2448 เนื่องจากมีความสำคัญด้านยุทธศาสตร์ สามารถควบคุมอ่าวสยามที่ต่อเนื่องกับแหลมมลายูของอังกฤษ รวมถึงเป็นเมืองที่เป็นทางผ่านไปยังจัดหวัดที่มีความอุดมสมบูรณ์สูงคือ บ่อพลอย บ่อไพลิน ในพื้นที่เมืองพระตะบอง เสียมราฐ และศรีโสภณ นอกจากนี้ยังมีอู่ต่อเรือที่มีศักยภาพสูงบริเวณปากแม่น้ำจันทบุรีที่สามารถต่อเรือขนาด 300-400 ตัน ซึ่งเป็นการตัดกำลังของไทยในอีกทางหนึ่ง โดยกองทหารฝรั่งเศสได้ตั้งค่ายทหารขึ้นในบริเวณปากน้ำแหลมสิงห์จำนวน 1 กองร้อย และบริเวณบ้านลุ่ม หรือค่ายตากสินในปัจจุบันจำนวน 1 กองพัน ซึ่งคงเหลือหลักฐานทางประวัติศาสตร์อยู่ในค่ายตากสิน ประกอบด้วย อาคารกองรักษาการณ์ อาคารตอนสรรพาวุธและตอนส่งกำลังบำรุง อาคารพัสดุ อาคารคลังแสงหมายเลข 5 และอาคารคลังแสงหมายเลข 6
หลังจากทหารฝรั่งเศสถอนกำลังออกจากเมืองจันทบุรีใน พ.ศ. 2447 พื้นที่ของค่ายตากสินถูกใช้งานในด้านต่าง ๆ ตามลำดับ ดังนี้
ต่อมาในวันที่ 18 เมษายน พ.ศ. 2518 กองกำลังด้านจันทบุรี–ตราด (กจต.) ได้ย้ายกองบัญชาการจากที่ตั้งเดิม ค่ายกรมหลวงชุมพร อำเภอสัตหีบ จังหวัดชลบุรี มายังค่ายตากสิน และได้ก่อตั้ง "กองบัญชาการป้องกันชายแดนจันทบุรีและตราด" เรียกย่อว่า กปช.จต. เมื่อวันที่ 3 พฤษภาคม พ.ศ. 2522
จากนั้นได้มีการปรับสถานะกองพันทหารราบที่ 2 นาวิกโยธิน แปรสภาพเป็น กองพันทหารราบที่ 2 กรมทหารราบที่ 1 กรมผสมนาวิกโยธินในวันที่ 10 สิงหาคม พ.ศ. 2521 และปัจจุบันแปรสภาพเป็นกองพันทหารราบที่ 2 กรมทหารราบที่ 1 กองพลนาวิกโยธิน หน่วยบัญชาการนาวิกโยธินในวันที่ 1 เมษายน พ.ศ. 2532
หน่วยภายใน.
ค่ายตากสิน ประกอบด้วยที่ตั้งทางทหารของกองทัพเรือ ได้แก่
สิ่งอำนวยความสะดวก.
ค่ายตากสิน มีสิ่งอำนวยความสะดวกพื้นฐานตามรูปแบบของค่ายนาวิกโยธิน เช่น 
สถานที่สำคัญ.
โบราณสถานค่ายทหารฝรั่งเศส.
โบราณสถานค่ายทหารฝรั่งเศส สืบเนื่องจากวิกฤตการณ์ ร.ศ. 112 (พ.ศ. 2436) เป็นกลุ่มโบราณสถานที่ถูกบูรณะฟื้นฟูโดยมูลนิธิอนุรักษ์โบราณสถานในพระราชวังเดิมร่วมกับกรมศิลปากร ได้ดำเนินสำรวจและศึกษาตั้งแต่ปี พ.ศ. 2545 เป็นต้นมา ซึ่งก่อนหน้านี้ประสบปัญหาตัวอาคารทีทรุดโทรมไปตามกาลเวลาทั้งปัญหาความชื้นและโครงสร้างทรุดตัว และเริ่มการบูรณะในปี พ.ศ. 2551 และทำพิธีเปิดอาคารโบราณสถานหลังการบูรณะโดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานเปิด ใช้วงเงินทั้งสิ้น 45 ล้านบาทในการดำเนินการฟื้นฟูบูรณะ ซึ่งได้มาจากเงินบริจาค การขายของที่ระลึก และการสนับสนุนจากเอกอัคราชทูตฝรั่งเศสประจำประเทศไทยที่ประสานงานกับสมาคมชาวฝรั่งเศส-ไทยเพื่อสาธารณประโยชน์ และภาคเอกชนฝรั่งเศสในประเทศไทย
โบราณสถานประกอบด้วยอาคารจำนวน 7 หลังที่ถูกสร้างและใช้งานโดยกองทัพฝรั่งเศสที่ใช้เป็นกองบัญชาการของทหารฝรั่งเศส โดยปรับเป็นแหล่งเรียนรู้ ดังนี้
โบราณสถานค่ายทหารฝรั่งเศส สามารถเข้าชมได้ทุกวันไม่เว้นวันหยุดราชการโดยไม่มีค่าใช้จ่ายระหว่างเวลา 08.30-16.30 น.
หนามในเนื้อ

หนามในเนื้อ  เป็นวลีที่มีต้นกำเนิดมาจากพันธสัญญาใหม่ซึ่งใช้กล่าวถึงความยุ่งยากหรือปัญหาในชีวิต โดยนำมาจากการใช้วลีนี้โดยเปาโลอัครทูตในจดหมายของนักบุญเปาโลถึงชาวโครินธ์ ฉบับที่ 2 12:7–9:
<templatestyles src="แม่แบบ:คำพูด/style.css" />7 และเพื่อไม่ให้ข้าพเจ้ายกตัวเกินไป เนื่องจากการสำแดงอันยิ่งใหญ่ ก็ทรงให้มีหนามในเนื้อของข้าพเจ้า ซึ่งเป็นทูตของซาตานที่คอยโบยตีข้าพเจ้าเพื่อข้าพเจ้าจะไม่ยกตัวเกินไป 8 เรื่องหนามนั้น ข้าพเจ้าวิงวอนต่อองค์พระผู้เป็นเจ้าถึงสามครั้ง เพื่อขอให้มันหลุดไปจากข้าพเจ้า 9 แต่พระองค์ตรัสกับข้าพเจ้าแล้วว่า "การมีพระคุณของเราก็เพียงพอกับเจ้า เพราะว่าความอ่อนแอมีที่ไหน ฤทธานุภาพของเราก็ปรากฏเต็มที่ที่นั่น" เพราะฉะนั้น ข้าพเจ้าจะอวดบรรดาความอ่อนแอของข้าพเจ้ามากขึ้นด้วยความยินดีอย่างยิ่ง เพื่อว่าฤทธานุภาพของพระคริสต์จะอยู่ในข้าพเจ้า (พระคริสตธรรมคัมภีร์ ฉบับมาตรฐาน)
ความอื่น ๆ ในคัมภีร์ฮีบรูที่มีการใช้คำว่า "หนาม" ในเชิงอุปลักษณ์ ได้แก่:
<templatestyles src="แม่แบบ:คำพูด/style.css" />จงทราบแน่เถิดว่า พระยาห์เวห์พระเจ้าของท่านจะไม่ทรงขับไล่ประชาชาติเหล่านี้ออกไปให้พ้นหน้าท่านอีก แต่พวกเขาจะเป็นบ่วงและเป็นกับดักท่าน เป็นหอกข้างแคร่ เป็นหนามทิ่มตาของท่าน จนกว่าท่านจะพินาศไปจากแผ่นดินที่ดีนี้ ซึ่งพระยาห์เวห์พระเจ้าของท่านได้ประทานแก่ท่าน
<templatestyles src="แม่แบบ:คำพูด/style.css" />"ส่วนพงศ์พันธุ์อิสราเอลนั้น จะไม่มีหนามที่แทง หรือหนามใหญ่ที่ทิ่มให้ปวดอีก ซึ่งมาจากพวกที่อยู่รอบๆ พวกเขาทั้งหมดซึ่งเคยดูหมิ่นเขา แล้วพวกเขาจะรู้ว่า เราคือยาห์เวห์องค์เจ้านาย"
คำแปลภาษาอังกฤษมาตรฐานของ "หนามในเนื้อ" คือ "thorn in the flesh" เป็นที่นิยมจากคัมภีร์ไบเบิลฉบับพระเจ้าเจมส์ในปี ค.ศ. 1611 ในคำแปลของฉบับก่อนหน้านั้น คัมภีร์ไบเบิลทินเดลในปี ค.ศ. 1526 ใช้คำว่า "vnquyetnes" ("ความไม่สงบ") แทนที่จะเป็นคำว่า "thorn" ("หนาม") และคัมภีร์ไบเบิลเจนีวาในปี ค.ศ. 1557 กล่าวถึงด้วยวลีว่า "pricke in the fleshe"
2 โครินธ์ 1

2 โครินธ์ 1  เป็นบทแรกของจดหมายของนักบุญเปาโลถึงชาวโครินธ์ ฉบับที่ 2 ในภาคพันธสัญญาใหม่ของคัมภีร์ไบเบิลของศาสนาคริสต์ จดหมายของนักบุญเปาโลถึงชาวโครินธ์ ฉบับที่ 2 เขียนโดยเปาโลอัครทูตและทิโมธี (2 โครินธ์ 1:1) ในแคว้นมาซิโดเนียเมื่อ ค.ศ. 55–56
ต้นฉบับ.
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 24 วรรค
พยานต้นฉบับ.
สำเนาต้นฉบับบางส่วนในยุคต้นที่มีเนื้อหาของบทนี้ได้แก่:
 "เปาโล ผู้เป็นอัครทูตของพระเยซูคริสต์ตามพระประสงค์ของพระเจ้า และน้องทิโมธี"
"เรียน คริสตจักรของพระเจ้าที่เมืองโครินธ์ และธรรมิกชนทุกคนที่อยู่ทั่วแคว้นอาคายา"
คำทักทาย.
วรรค 1.
ชื่อของทิโมธียังเกี่ยวข้องกับชื่อของเปาโลในจดหมายถึงชาวฟิลิปปี, จดหมายถึงชาวโคโลสี จดหมายสองฉบับถึงชาวเธสะโลนิกา และจดหมายถึงฟีเลโมน
คำนำ.
คำนำของเปาโลในจดหมายเริ่มต้นใน 2 โครินธ์ 1:3 ด้วยการขอบพระคุณพระเจ้า "พระบิดาผู้ทรงพระเมตตากรุณา" (ho pater tov oiktirmon) ซึ่งเป็นวลีของชาวยิวที่มักใช้ในการอธิษฐาน คำว่า "พระเมตตากรุณา" ในภาษากรีกใช้ในรูปพหูพจน์ สร้างความรู้สึกแรงกล้าของพระเมตตากรุณาอันเปี่ยมล้นของพระเจ้าควบคู่กับพระลักษณะที่ทรงพระเมตตากรุณาของพระเจ้า ยากอบใช้วลีที่คล้ายคลึงกันนี้ (ho pater tov photon, พระผู้สร้างแห่งบรรดาดวงสว่าง) ในยากอบ 1:17 
การเลื่อนกำหนดการแวะเยี่ยมคริสตจักร.
เปาโลสรุปแผนที่ยกเลิกของตนในการเดินทงไปโครินธ์ระหว่างทางไปแคว้นมาซิโดเนีย แล้วกลับมายังโครินธ์ ก่อนจะเดินทางไปแคว้นยูเดีย จดหมายไม่ได้ระบุว่าเปาโลเขียนจดมหมายฉบับนี้จากที่ใด หรือกำลังเดินทางมาจากที่ใด พจนานุกรมคัมภีร์ไบเบิลอีสตอนมีความเห็นว่า "จดหมายน่าจะเขียนที่เมืองฟิลิปปี หรือบ้างก็คิดว่าเป็นที่เมืองเธสะโลนิกา"
"เพราะว่าพระสัญญาต่างๆ ของพระเจ้าล้วนแต่เป็นจริงโดยพระเยซู เพราะเหตุนี้เราจึงพูดว่าอาเมนโดยพระองค์ ซึ่งเป็นการถวายพระเกียรติแด่พระเจ้า "
"ผู้ทรงให้เรากับท่านทั้งหลายตั้งมั่นอยู่ในพระคริสต์ และผู้ที่ทรงเจิมเรานั้นคือพระเจ้า" 
"และพระองค์ทรงประทับตราเรา และประทานพระวิญญาณไว้ในใจของเราเป็นมัดจำด้วย "
วรรค 22.
การอ้างอิงข้าม: เอเฟซัส 1:13
พระยาบำเรอภักดิ์ (สนิท จารุจินดา)

มหาเสวกตรี พระยาบำเรอภักดิ์ (สนิท จารุจินดา) (22 กุมภาพันธ์ 2438 – 14 กุมภาพันธ์ 2526) เป็นขุนนางชาวสยาม อดีตปลัดทูลฉลองกระทรวงวัง อดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว และอดีตสมาชิกวุฒิสภา
พระยาบำเรอภักดิ์ มีนามเดิมว่า สนิท จารุจินดา เกิดเมื่อวันที่ 22 กุมภาพันธ์ 2438 เป็นบุตรชายของ พระยาสุเรนทรราชเสนา (เจิม จารุจินดา) อดีตปลัดมณฑลประจำจังหวัดลำปาง (เทียบได้กับตำแหน่งผู้ว่าราชการจังหวัดลำปางโดยดำรงตำแหน่งผู้ว่าราชการจังหวัดเป็นคนแรก) กับคุณหญิงสะอาด เนื่องจากพระยาสุเรนทรราชเสนาผู้เป็นบิดาต้องเดินทางไปรับราชการในต่างจังหวัด ทำให้ต้องนำบุตรชายมาฝากให้พลโทพระยาเทพอรชุน (เจ๊ก จารุจินดา) ผู้เป็นตาและคุณหญิงสายผู้เป็นยายช่วยเลี้ยงดู
ในปี 2445 พระยาเทพอรชุนได้นำเด็กชายสนิทผู้เป็นหลานชายเข้าถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร และได้เป็นนักเรียนรุ่นแรกของโรงเรียนมหาดเล็กหลวง (วชิราวุธวิทยาลัยในปัจจุบัน) จากนั้นจึงได้เข้ารับราชการในราชสำนักและเจริญก้าวหน้าในหน้าที่จนได้เลื่อนยศเป็นพระยาเมื่ออายุ 23 ปีเศษและได้เป็นปลัดทูลฉลองเมื่ออายุเพียง 32 ปีเศษ ด้านชีวิตครอบครัวสมรสกับ คุณหญิงบุบผา บำเรอภักดิ์ บุตรสาวของเจ้าพระยาสุรบดินทรสุรินทรฦๅชัย (พร จารุจินดา) แต่ไม่มีบุตรสืบสกุล มหาเสวกตรี พระยาบำเรอภักดิ์ ถึงแก่อนิจกรรมด้วยโรคชราเมื่อวันที่ 14 กุมภาพันธ์ 2526 หรือ 8 วันก่อนวันเกิดอายุครบ 88 ปีสิริอายุได้ 87 ปี
งานการเมือง.
มหาเสวกตรี พระยาบำเรอภักดิ์ ได้รับโปรดเกล้าฯ แต่งตั้งเป็นสมาชิกวุฒิสภา เมื่อวันที่ 18 พฤศจิกายน 2490 ก่อนจะพ้นจากตำแหน่งเมื่อวันที่ 29 พฤศจิกายน 2494
เครื่องราชอิสริยาภรณ์.
มหาเสวกตรี พระยาบำเรอภักดิ์ (สนิท จารุจินดา) ได้รับพระราชทานเครื่องราชอิสริยาภรณ์ เข็ม และเหรียญดังนี้
อารามเอร์เดเนโซ

อารามเอร์เดเนโซ (ทิเบต: ལྷུན་གྲུབ་བདེ་ཆེན་གླིང་, "lhun grub bde chen gling") เป็นอารามพุทธในประเทศมองโกเลียที่เก่าแก่ที่สุดแห่งหนึ่ง ตั้งอยู่ในจังหวัดออวอร์ฮังไก ห่างไปสองกิโลเมตรจากนครฮาร์ฮอริน ติดกับนครโบราณการาโกรัม อารามได้รับการขึ้นทะเบียนเป็นแหล่งมรดกโลกในฐานะส่วนหนึ่งของภูมิทัศน์ทางวัฒนธรรมหุบเขาออร์ฮอน อารามนี้เป็นอารามนิกายเกอลุกปะในศาสนาพุทธแบบทิเบต
ในผี 1939 ผู้นำคอมมิวนิสต์ ฮอร์โลกิน โชยบัลซัน มีคำสั่งให้ทำลายอารามทิ้ง เช่นเดียวกับอารามพุทธแห่งอื่น ๆ ในประเทศ รวมถึงสั่งฆ่าพระสงฆ์หลายหมื่นรูปในมองโกเลีย วัดขนาดเล็กสามหลังและกำแพงภายนอกที่เป็นสถูปเหลือรอดจากการสั่งทำลายครั้งนี้ ในปี 1944 โจเซฟ สตาลิน กดดันให้ทางการมองโกเลียอนุรักษ์สภาพของอารามเอร์เดเนโซ และอารามกันดันเทกชินเลน ไว้เพื่อเป็นสิ่งปลูกสร้างสำหรับชาวต่างชาติมาเยี่ยมชม เช่น รองประธานาธิบดีสหรัฐ เฮนรี วอลเลส เพื่อยืนยันว่ารัฐคอมมิวนิสต์นี้มีเสรีภาพในการนับถือศาสนาอยู่ ในปี 1947 อารามแปรสภาพมาเป็นพิพิธภัณฑ์และสิ้นสภาพการใช้งานทางศาสนา
สาวกเจ็ดสิบคน

สาวกเจ็ดสิบคน (กรีก: ἑβδομήκοντα μαθητές, "hebdomikonta mathetes") ในธรรมเนียมของศาสนาคริสต์ตะวันออกเรียกว่า อัครทูตเจ็ดสิบคน (Greek: ἑβδομήκοντα απόστολοι, "hebdomikonta apostoloi") เป็นกลุ่มผู้แทนในช่วงต้น ๆ ของพระเยซูที่ถูกกล่าวถึงในพระวรสารนักบุญลูกา จำนวนของสาวกเหล่านี้มีความแตกต่างออกไประหว่าง 70 คนหรือ 72 คนขึ้นกับสำเนาต้นฉบับ
ความจากลูกา 10 ในพระวรสารนักบุญลูกาซึ่งเป็นพระวรสารเพียงเล่มเดียวที่กล่าวถึงสาวกเหล่านี้ มีพระบัญชาที่เฉพาะเจาะจงสำหรับพันธกิจ เริ่มด้วยความว่า (ในพระคริสตธรรมคัมภีร์ ฉบับมาตรฐาน):
<templatestyles src="แม่แบบ:คำพูด/style.css" />ภายหลังเหตุการณ์เหล่านั้น พระเยซูทรงแต่งตั้งอีกเจ็ดสิบสองคนและทรงใช้พวกเขาออกไปเป็นคู่ๆ ล่วงหน้าไปก่อนพระองค์ เข้าไปทุกเมืองและทุกตำบลที่พระองค์จะเสด็จไปนั้น
ในศาสนาคริสต์ตะวันตก สาวกเหล่านี้มักเรียกว่าเป็นสาวก ในขณะที่ศาสนาคริสต์ตะวันออกมักเรียกว่าเป็นอัครทูต คำทั้งสองในภาษากรีกต้นฉบับใช้ในเชิงพรรณนา โดย"อัครทูต"หมายถึงผู้ที่ถูกส่งไปทำพันธกิจ (ภาษากรีกใช้รูปคำกริยาว่า "apesteilen") ในขณะที่"สาวก"มีความหมายถึงนักเรียน แต่ในสองธรรมเนียมมีความแตกต่างกันในเรื่องขอบเขตของคำว่า"อัครทูต"และ"สาวก"
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดพะเยา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
การเลือกตั้งนายกองค์การบริหารส่วนจังหวัดขอนแก่น พ.ศ. 2567

การเลือกตั้งนายกองค์การบริหารส่วนจังหวัดขอนแก่น พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 3 พฤศจิกายน พ.ศ. 2567
สืบเนื่องจากพงษ์ศักดิ์ ตั้งวานิชกพงษ์ ได้ลาออกจากตำแหน่งเมื่อวันที่ 13 กันยายน พ.ศ. 2567
ผู้สมัครนายกองค์การบริหารส่วนจังหวัด.
หมายเลข 1: วัฒนา ช่างเหลา.
อดีตเลขานุการรัฐมนตรีช่วยว่าการกระทรวงมหาดไทย ประธานสโมสรฟุตบอลขอนแก่น ยูไนเต็ด และอดีต สส.ขอนแก่น เขต 2 พรรคภูมิใจไทย ปัจจุบันเป็นสมาชิกพรรคเพื่อไทย
หมายเลข 2: พงษ์ศักดิ์ ตั้งวานิชกพงษ์.
อดีตนายกองค์การบริหารส่วนจังหวัดขอนแก่น
หมายเลข 3: โตบูรพา สิมมาทัน.
อดีตผู้สมัคร สส.ขอนแก่น เขต 1 พรรคเสรีรวมไทย พรรคประชาชาติ และ พรรคพลังประเทศไทย
หมายเลข 4: ณัฏฐ์ ก้อนคำ.
อดีตผู้สมัคร สส.ขอนแก่น เขต 8 พรรคประชาธิปัตย์ (ขาดคุณสมบัติ)
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วัฒนา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">49.89%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พงษ์ศักดิ์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">43.71%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โตบูรพา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.40%</td>
</tr>
</table>
</td></tr></table>
การเลือกตั้งนายกองค์การบริหารส่วนจังหวัดสุโขทัย พ.ศ. 2567

การเลือกตั้งนายกองค์การบริหารส่วนจังหวัดสุโขทัย พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 3 พฤศจิกายน พ.ศ. 2567
สืบเนื่องจากมนู พุกประเสริฐ ได้ลาออกจากตำแหน่งเมื่อวันที่ 19 กันยายน พ.ศ. 2567
ผู้สมัครนายกองค์การบริหารส่วนจังหวัด.
หมายเลข 1: มนู พุกประเสริฐ.
อดีตนายกองค์การบริหารส่วนจังหวัดสุโขทัย สังกัด พรรคเพื่อไทย
หมายเลข 2: โด่ง แสวงลาภ.
ทนายความ, นายกสมาคมผู้ปกครองและครูโรงเรียนเมืองเชลียง อดีตผู้สมัคร สส.สุโขทัย เขต 3 พรรคประชาธิปัตย์ ในปี พ.ศ. 2562 และอดีตสมาชิกพรรคประชาธิปัตย์ (ลาออกปี 2563)
หมายเลข 3: วศินภัทร์ กิตตินันท์พาณิช.
อดีตรองนายกองค์การบริหารส่วนตำบลวังน้ำขาว และอดีตผู้สมัคร สส.สุโขทัย เขต 2 พรรคก้าวไกล ปัจจุบันเป็นสมาชิกพรรคประชาชน ลงสมัครในนามกลุ่มก้าวเปลี่ยนสุโขทัย
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มนู</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">66.28%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โด่ง</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">18.73%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วศินภัทร์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">14.99%</td>
</tr>
</table>
</td></tr></table>
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดพะเยา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
ตำบลหลักหก

หลักหก เป็น "ตำบล" หนึ่งในอำเภอเมืองปทุมธานี จังหวัดปทุมธานี เขตปริมณฑลกรุงเทพฯ
ประวัติศาสตร์.
ชื่อ "หลักหก" หมายถึง "หลักกิโลเมตรที่ 6" ซึ่งอ้างอิงถึงหลักกิโลเมตรที่หกของคลองเปรมประชากร คลองที่ถูกขุดขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เชื่อมกรุงเทพฯ ไปยังอำเภอบางปะอินในจังหวัดพระนครศรีอยุธยา โดยคลองนี้ไหลผ่านพื้นที่นี้
หลักหกได้รับการยกระดับเป็นเทศบาลตำบลจากองค์การบริหารส่วนตำบล (อบต.) เมื่อวันที่ 24 สิงหาคม 2550
ในสมัยอยุธยา พื้นที่รอบ ๆ หลักหกถูกใช้ในการปลูกข้าวและอ้อยเพื่อส่งไปเลี้ยงช้างเผือกในราชสำนัก
เมื่อมาถึงสมัยรัตนโกสินทร์ พื้นที่นี้ถูกปล่อยทิ้งร้าง ในรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) พระพิสณฑ์สมบัติบริบูรณ์ (ยิ้ม พิศลยบุตร) ข้าราชสำนักใน "กรมท่าซ้าย" (เทียบได้กับกรมการจีนในสยาม) ได้นำชาวจีนมาบุกเบิกการปลูกอ้อย รวมถึงสร้างโรงหีบอ้อย ต่อมาเปลี่ยนเป็นการปลูกข้าว
ภูมิศาสตร์.
พื้นที่นี้เป็นที่ราบต่ำโดยมีแม่น้ำเจ้าพระยาไหลผ่านกลางพื้นที่ ซึ่งถูกแยกออกเป็นคลองหลายสาย อำเภอเมืองปทุมธานีตั้งอยู่ทั้งสองฝั่งของแม่น้ำ
พื้นที่ใกล้เคียงมีดังนี้ (จากทิศเหนือไปตามเข็มนาฬิกา): ตำบลบางพูนในอำเภอเดียวกัน, ตำบลประชาธิปัตย์ในอำเภอธัญบุรีและตำบลคูคตในอำเภอลำลูกกา, แขวงสีกันในเขตดอนเมือง กรุงเทพมหานคร และตำบลบ้านใหม่ในอำเภอเดียวกัน
ตำบลหลักหกอยู่ห่างจากเมืองปทุมธานีประมาณ และห่างจากกรุงเทพมหานคร ประมาณ โดยมีพื้นที่รวม 11.7 ตารางกิโลเมตร (ประมาณ 4.5 ตารางไมล์)
ประชากร.
มีประชากรทั้งหมด 21,704 คน (ชาย 10,242 คน หญิง 11,462 คน) ใน 11,588 ครัวเรือน ความหนาแน่นเฉลี่ยอยู่ที่ 1,855.04 คนต่อตารางกิโลเมตร
ประชากรในพื้นที่ประกอบอาชีพหลากหลาย ทั้งการเกษตร การจ้างงาน ข้าราชการ และการค้าขาย
การปกครอง.
พื้นที่นี้อยู่ภายใต้การปกครองของเทศบาลตำบลหลักหก แบ่งออกเป็น 7 หมู่บ้าน ได้แก่
การศึกษา.
ในพื้นที่มีโรงเรียนรัฐบาลสามแห่ง โรงเรียนเอกชนสี่แห่ง มหาวิทยาลัยรังสิต เป็นสถาบันการศึกษาระดับอุดมศึกษาเพียงแห่งเดียวในพื้นที่
การคมนาคม.
สภาพการคมนาคมของหลักหกสะดวกสบาย เนื่องจากเป็นพื้นที่เขตเมืองที่อยู่ใกล้กับกรุงเทพฯ ตำบลนี้ถูกข้ามโดยรถไฟฟ้าสายสีแดงเข้มของการรถไฟแห่งประเทศไทย (รฟท.) โดยมีสถานีในพื้นที่คือ สถานีหลักหก (มหาวิทยาลัยรังสิต) ซึ่งเปิดใช้งานเป็นวันแรกเมื่อวันที่ 2 สิงหาคม พ.ศ. 2564 นอกจากนี้หลักหกยังสามารถเข้าถึงได้โดยสถานีคูคตของรถไฟฟ้าบีทีเอสที่อยู่ในพื้นที่ใกล้เคียง
ตำบลนี้ยังเคยให้บริการโดยที่หยุดรถไฟหลักหก (ห่างจากสถานีกรุงเทพ (หัวลำโพง) 27.61 กิโลเมตรหรือ 17.2 ไมล์) โดยมีเส้นทางรถไฟสายเหนือและเส้นทางรถไฟสายตะวันออกเฉียงเหนือผ่านบริเวณนี้ แต่ที่หยุดรถไฟซึ่งตั้งอยู่ระหว่างหลักหกและคูคต (รางรถไฟเป็นเขตแดน) และคู่ขนานกับถนนกำแพงเพชร 6 ได้ถูกยกเลิกใช้งานอย่างถาวรตั้งแต่วันที่ 15 กันยายน พ.ศ. 2563 พร้อมกับที่หยุดรถไฟสองแห่งติดต่อกัน เนื่องจากถูกแทนที่ด้วยรถไฟฟ้าสายสีแดงเข้ม
มีถนนทั้งหมด 33 สายในเขตเทศบาล แปดในนั้นถูกลงทะเบียนเป็นทางหลวง
หิโตปเทศ

หิโตปเทศ (สันสกฤต: हितोपदेशः, IAST: "Hitopadeśa", "ตำรับที่แนะนำประโยชน์เกื้อกูล") เป็นคัมภีร์อินเดียภาษาสันสกฤตประกอบด้วยนิทานอุทาหรณ์ที่มีตัวละครเป็นทั้งคนและสัตว์ คัมภีร์นี้ได้รวบรวมคำคม ความรู้ทางโลก และคำแนะนำด้านการเมืองไว้ด้วยภาษาที่เรียบง่ายและสวยงาม ได้รับการแปลเป็นหลายภาษา
ที่มาของคัมภีร์ไม่ทราบแน่ชัด แต่จากต้นฉบับตัวเขียนที่หลงเหลืออยู่ ระบุว่าแต่งขึ้น ค.ศ. 1373 (พ.ศ. 1916) อาจแต่งโดยนารายณะบัณฑิตซึ่งคงมีชีวิตอยู่ในรัชกาลพระเจ้าธวลจันทรแห่งเบงกอล เพราะปรากฏข้อความกล่าวถึงในช่วงท้ายของหิโตปเทศ นารายณะบัณฑิตได้อ้างถึงคัมภีร์ที่ใช้ในการเรียบเรียงหิโตปเทศอย่างปัญจตันตระและคัมภีร์อื่น ๆ อย่างนีติศตกะของจาณักยพราหมณ์ หรือ จาณักยศตกะ และกามันทกียนีติสาร ซึ่งเป็นวรรณกรรมนิติศาสตร์ของอินเดีย ส่วนในประเทศไทย พบอยู่ 9 สำนวน
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด